Dala_FM news - March 7, 2021

﻿
Evaluation Only. Created with Aspose.Words. Copyright 2003-2022 Aspose Pty Ltd.
1PM DALA FM NEWS 7TH MARCH 2021
HEADLINE
NATIONAL
RUTO 
JALUP KER MIGOSI WILLIAM RUTO OLERO DUARO MAKENDE MAR TING’O MALO NGIMA JOPINY.
MIGOSI RUTO OLERO NI JOPINY ONEGO OBED GINYALO MAR KETO PESA E OFUKU KAOKADHO ESIR MAGIYUDO MAR CHAKO CHIENRO MAG DONGRUOK.
KOLOSO EKANISA AIPC E GITHONGO E MERU COUNTY, MIGOSI RUTO OKUAYO JOTELO OKET THENGE POGRUOK MAGIN GODO KENDO GINEE NI JOPINY ODONGORE.
OYANGO NOK TIJE KAKA ACHIEDH NADE MADUONG’ MAJOPINY KADHE KA OLERO IKRUOK MARE MAR SIRO ROWERE EYORE CHUOGO TIJE GIWEGI.
GIESANI, MIGOSI RUTO NIE KANISA E IMENTI NORTH E COUNTY MA MERU.
KNUT
JOPUONJ EBUO RIWRUOK MAR KNUT OLERO NI GIBIRO MANA SIRO BBI KA OKET ETIM YUAK MOPOGORE MAGIN GODO.
JAGORO MAR KNUT MIGOSI WILLSON SOSSION OLERO NI OK GIBI SIRO BBI EDEBE PONONO DUACHGI MAR OSARA KOD OMENDA MABALANG’ OK OWINJ.
KOLOSO KINDE MANE OCHUOYO WANG’E EYIERO MAR KNUT E COUNTY MA NAROK, MIGOSI SOSSION BENDE OLERO DUACHGI MONDO DUOL MAR TSC OBED KAGOLO PES KNUT EWANG’ SAA MONDO OKONY DUOL MAKAMANO TAYO TIJEGI.
SOSSION KUMACHIELO OLERO CHIENRO MAGIN GODO MAR NENO NI JOPUONJ CHWALO CHUDO ACHIEL KACHIEL NE KNUT.
LAMU 
NURSES MAG COUNTY MA LAMU MA OSEBEDO KANG’ANYO NETICH KUOM MOINGO NDALO 90 GIKONE ODOK ETICH.
JALUP JAGORO MAR NURSES EGWENGEGO MIKAI ANN KEROTHE OLERO NI GIDOK ETICH KALUWORE GI ACHIEDH NADE MATHOTH MAJOPINY KADHOE.
OLERO NI NYAKA SANI TEND COUNTYNO MA LAMU OSEDAGI KETO ETIM DUACHGI MORIWO BERO NEGI LWASI MAR TICH KOD CHUDO MABALANG’.
NURSESGO OSEBEDO KANG’ANYO CHAKORE DWE MAR 12 HIGA MOKADHO.
ACCIDENT
JARIEMB APIKO MORO OTHO KANYOKANYO TO JI 2 OINYORE MARACH BANG’ APIKNI 2 TUOMORE E APAYA MA RUNYENJES- GICHICHE E COUNTY MA EMBU.
JONENO LERO NI JA APIKO MA OWITO NGIMANE NE RIEMBO MATEK KENDO BAYO YO MA OTUOMO APIKO MACHIELO.
JOGO MANE OINYORE YUDO THIETH.
INSERT: APIKO
JOSIASA
JOSIASA MAPACHOKA OSEKUOM WECHE SIASA MAG TULO MAKET GIMANYOCHA ONENORE EYIERO MAADUNDO MANE OBAG TICH 4.
GOVERNOR E COUNTY MA MACHAKOS DR.ALFRED MUTUA OLERO NI ONGE DONGRUOK MABIRO BEDO EPACHOKA PONONO JOTELO OK OWEYO SIASA MAG TULO KOD POGO JOPINY.
KOLOSO E COUNTY MA THARAKA NITHI, DR.MUTUA NE OLERO NI EN EMA ONYALO RIEYO TELO MAPACHOKA KA OKUAYO JOPINY OBI OMIYE OMBULU HIGA MANYIEN ELARO KOM KER.
JELA
MIGAWO MAR JELA OKETO CHIENRO MABIRO NENO NI MABUSE MA WAKEYNI BEDO KOD LONY MAG TIJE MAGINYALO TIM KAGIWUOK EOD ANG’ECH KENDO GENG’O NYALO MARGI MAR DOK EOD ANG’ECH KENDO.
CHIENRO MAKAMGO OCHAK GI MIGAWO MAR DOHO KOD RIWRUOGE MAG OGANDA GIDUARO MAR PUONJO MABUSE MA WAKEYNI TIJE LWEDO MANYALO KONYOGI KAGIWUOK EOD ANG’ECH.
JUSTINA MWANG’OMBE EN APISA MAR DOHO E COUNTY MA BUSIA.
INSERT: JELA
WACH MAKAMANO OPUO GI JANG’AD BUCHE E DOHO MA BUSIA LUCY AMBASI MA OLERO NI JOPINY ONEGO OBED GICHUNY MAR RUAKO EGWENG’ JOGO MA IGONYO EUTE ANG’ECH.

DAG STIMA
JI 2 ONDHI GIKETHO MAR KETHO DAG STIMA EGWENG’ MA KANYAKWAR E COUNTY MA KISUMU.
JOGWENG’NO NE OCHIEW OKINYI MAKAWUONO EMUDHO MANDIWA GINO MANE OMIYO GIDHI NG’IYO GIMA RACH GIDAG STIMA MAKONO.
JI 2GO NE ONDHI KAKWALO MOO MAR TRANSFORMER KA TRANSFORMER MAKAMANO NE OKET EGWENGEGO JUMBE 2 MOKADHO.
APISA MAR WECHE ARITA E KAMBI MAR KENYA POWER BADE MA IMBO MAR KENYA ZACHARY OMBATI OLERO NI KAMBINO OSEWITO DAG STIMA MANYALO ROMO 11 E KISUMU COUNTY GINO MAMIYO KAMBI STIMA LAL MADUONG’.
OLERO NI JI 2GO ONDHI BANG’ APEDHA KUOM THUOLO MALACH BANG’ YUDO MALING’LING’ NI JOGO NE CHANO KETHO DAG STIMA MA KOROWE.
OLERO NI POD GIPEDHO JI MAMOKO MAITUDO GI KUO MAG MOR DAG STIMA.
SOMALIA
JI 20 OTHO TO MAMOKO 30 OINYORE EMONJ MAR MIRUTI EBOMA MA MOGADISHU EPINY SOMALIA.
NYAMBURKO MATIN MA OPANGE MIRUTI NE OMUOCH OKO MAR RANGACH MAR MAGAWA MA LUUL YEMENI.
MUOCH MIRUTI MAKAMANO NE OLUU GI RAKRUOK MAPEK MAR MAGINA
KUONDE OHALA BUORA NE OKETHORE EMONJ MAKAMANO
KIDIENJ NJORE MAR AL-SHABAAB OLERO NI GIN EMANE GITIMO MONJNO.


Created with an evaluation copy of Aspose.Words. To discover the full versions of our APIs please visit: https://products.aspose.com/words/